ประกาศการไฟฟ้าฝ่ายผลิตแห่งประเทศไทย

เรื่อง กำหนดเขตสำรวจสายส่งไฟฟ้าขนาด ๕๐๐ กิโลโวลต์

จากโรงไฟฟ้า Siam Energy ไปยังสถานีไฟฟ้าย่อยบางคล้า

ด้วยการไฟฟ้าฝ่ายผลิตแห่งประเทศไทย (กฟผ.) มีโครงการก่อสร้างสายส่งไฟฟ้าขนาด ๕๐๐ กิโลโวลต์ จากโรงไฟฟ้า Siam Energy ไปยังสถานีไฟฟ้าย่อยบางคล้า จังหวัดฉะเชิงเทรา

ดังนั้น อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕ จึงประกาศให้ทราบโดยทั่วกันว่า กฟผ. จะดำเนินการสำรวจทั่วไปเพื่อเลือกแนวสำหรับก่อสร้างสายส่งไฟฟ้าขนาด ๕๐๐ กิโลโวลต์ จากโรงไฟฟ้า Siam Energy ไปยังสถานีไฟฟ้าย่อยบางคล้า โดยจะมีการกำหนดเขตบริเวณที่ที่จะเดินสายไฟฟ้าด้านละไม่เกิน ๔๐ เมตร และจะทำการสำรวจในท้องที่ต่าง ๆ ดังนี้

จังหวัดฉะเชิงเทรา

อำเภอบางคล้า       ตำบลสาวชะโงก      ตำบลเสม็ดเหนือ       ตำบลเสม็ดใต้

ทั้งนี้ ตั้งแต่พ้นกำหนดสามสิบวันนับแต่วันประกาศในราชกิจจานุเบกษา จนกว่างานสำรวจข้อมูลจะแล้วเสร็จ

ประกาศ ณ วันที่ ๒๓ มิถุนายน พ.ศ. ๒๕๕๑

สมบัติ  ศานติจารี

ผู้ว่าการการไฟฟ้าฝ่ายผลิตแห่งประเทศไทย